**OBRAZLOŽENJE**

Člankom 17. stavkom 1. alinejom 1. Zakona o sustavu civilne zaštite (Narodne novine 82/15, 118/18, 31/20, 20/21 i 114/22) propisano je da predstavničko tijelo, na prijedlog izvršnog tijela jedinice lokalne i područne (regionalne) samouprave, uz ostalo, u postupku donošenja proračuna, razmatra i usvaja smjernice za organizaciju i razvoj sustava civilne zaštite koje se razmatraju i usvajaju svake četiri godine.

Člankom 41. točkom 33. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst i 16/22) propisano je da Gradska skupština donosi pojedinačne i druge akte iz samoupravnog djelokruga u skladu sa zakonom i Statutom Grada Zagreba.

Člankom 54. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja (Narodne novine 66/21) propisano je da su svi nositelji izrade planskih dokumenata u civilnoj zaštiti dužni u postupak donošenja propisa uključiti javnost kako bi se prikupile informacije o interesima, stavovima i prijedlozima zainteresirane javnosti u vezi s javnim politikama na području civilne zaštite te pravovremeno uočile slabosti i negativni učinci javnih politika, a koje kroz postupak savjetovanja treba otkloniti prije njihovog formalnog usvajanja.

O prijedlogu Smjernica za organizaciju i razvoj sustava civilne zaštite na području Grada Zagreba za razdoblje od 2025.-2028. provedeno je savjetovanje sa zainteresiranom javnosti u trajanju od 30 dana u razdoblju od 15. listopada do 13. studenoga 2024.

O navedenom prijedlogu na javnom savjetovanju je/nije bilo primjedbi niti prijedloga.

Smjernice za organizaciju i razvoj sustava civilne zaštite na području Grada Zagreba za razdoblje od 2025.-2028. određuju smjer razvoja sustava civilne zaštite u Gradu Zagrebu u okviru jedinstvenog sustava civilne zaštite u Republici Hrvatskoj. Cilj Smjernica za organizaciju i razvoj sustava civilne zaštite na području Grada Zagreba za razdoblje od 2025.-2028. je na temelju uočenih nedostataka usmjeriti razvoj sustava civilne zaštite na području Grada Zagreba kako bi se nedostaci minimalizirali ili izbjegli, te kako bi se maksimalno iskoristile suvremene tehnologije u segmentima od ključnog interesa za sustav civilne zaštite Grada Zagreba.

Slijedom navedenog, predlaže se Gradskoj skupštini Grada Zagreba donošenje Smjernica za organizaciju i razvoj sustava civilne zaštite na području Grada Zagreba za razdoblje od 2025.-2028. kao u predloženom tekstu.